Saboda tsananin rashin tsaro, jirgin sama ta kaddamar da daukan fasinjojin Abuja-Kaduna ▷ Legit.ng
Saboda tsananin rashin tsaro, jirgin sama ta kaddamar da daukan fasinjojin Abuja-Kaduna
15 days ago 2672 views by Abdul Rahman Rashid
Wata kamfanin jiragen sama ta kaddamar da daukan fasinjoji daga birnin tarayya Abuja zuwa Kaduna saboda tsananin rashin tsaron da ya addabi mutane a hanyar mota da kuma jirgin kasa.
Kamfanin Misha Travles ta kaddamar da shirin ne a ranar Litin da taken "Babu Gajiya, Babu tsoro'.
Wannan shine karo na farko da jirgin sama zatayi sufurin jama'a a tafiya mai gajeren lokaci irin wannan.
Wani ma'aikacin kamfanin Misha Travles, Tope Popoola, ya bayyana cewa lallai tsawon tafiyan yayi kadan amma saboda tsananin rashin tsaron hanyar, da alamun za'a samu kasuwa.
Yace: "Mun lura sosai da yadda rashin tsaro ya addabi hanyar Kaduna zuwa Abuja, kuma mun ga akwai kasuwa."
"Yawancin mutane zasu ga sunfi sabawa da tuka motar awa biyu ba nisa. Amma mutane sun fi damuwa da lafiyarsu."
Kamfanin jirgin na amfani da jirgin Bombadier CRJ da ka iya daukan mutane 50 a lokaci guda.
Mun kawo muku rahoton cewa Gwamnatin jahar Kaduna ta tsaurara matakan tsaro a yankin tashar jirgin kasa dake unguwar Rigasa a jahar Kaduna domin tabbatar da tsaron lafiyar fasinjoji da dukiyoyinsu.
37 minutes ago 627 views
Yanzu Yanzu: Gwamnatin Edo ta bukaci kama Oshiomhole tare da hukunta shi cikin gaggawa